CELEX: C2005/281/20
Language: et
Date: 2005-11-12 00:00:00
Title: Kohtuasi C-343/05: Euroopa Ühenduste Komisjoni 19. septembri 2005. aasta hagi Soome Vabariigi vastu

12.11.2005   
            
            
               ET
            
            
               Euroopa Liidu Teataja
            
            
               C 281/11
            
         Euroopa Ühenduste Komisjoni 19. septembri 2005. aasta hagi Soome Vabariigi vastu
   (Kohtuasi C-343/05)
   (2005/C 281/20)
   Kohtumenetluse keel: soome
   Euroopa Ühenduste Komisjon esitas 19. septembril 2005 Euroopa Ühenduste Kohtule hagi Soome Vabariigi vastu. Hageja esindajad on L. Pignataro Nolin ja M. Huttunen, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et Soome Vabariik on jätnud täitmata asutamislepingust ja direktiivist 2001/37/EÜ (1) tulenevad kohustused, kuna
               Soome Vabariik ei ole taganud, et Ahvenamaa võtaks oma õigusesse üle direktiivi 89/622/EMÜ artikli 8a, mis lisati direktiiviga 92/41/EMÜ ja mis sisaldub direktiivi 2001/37/EÜ artiklis 8
               ja
               Soome Vabariik ei ole taganud ülalnimetatud ühenduse õigusnormides sisalduvast närimistubaka müügikeelust kinnipidamist Soomes registreeritud laevadel, ning
            
         
               2.
            
            
               mõista kohtukulud välja Soome Vabariigilt.
            
         Väited ja peamised argumendid
   Direktiivi 2001/37/EÜ II lisa loendis nimetatakse direktiivi 92/41/EMÜ ja selle siseriiklikku õigusesse ülevõtmise tähtaega, milleks on 1. juuli 1992. Soome puhul oli see tähtaeg Soome Euroopa Liidu liikmeks saamisest tulenevalt 1. jaanuar 1995, kuigi tuleb tõdeda, et direktiivi täitmine on Euroopa Majanduspiirkonna lepingust tulenevalt olnud Soomele kohustuslik juba 1. jaanuarist 1994.
   
      (1)  Euroopa Parlamendi ja nõukogu 5. juuni 2001. aasta direktiiv tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta, EÜT L 194, 18.7.2001, lk 26.